### 10.    Årlig opfølgning på Integrationspolitik 2019-2021

**Åbent**

Sagsnr.: 326-2018-26413       J.nr.: 00.01.00           Dokumentnr.:
326-2021-56664

**Sagstype**

Orientering.

**Resume og sagens baggrund**

[adresse] 2019-2021 blev
vedtaget af Kommunalbestyrelsen den 30. januar 2019. Af politikken fremgår det,
at de politiske målsætninger og udviklingen på området følges op årligt via
målinger fra det nationale integrationsbarometer. Den aktuelle opfølgning
viser, at der på nogle områder ses en positiv udvikling, mens der på andre
områder ses en tilbagegang i forhold til opfølgningen i 2020. Sagen fremlægges
til orientering.

**Indstillinger**

Direktøren indstiller, at årlig status på
Integrationspolitikken tages til efterretning.

**Behandling**

Direktion, Økonomiudvalg, Kommunalbestyrelse.

**Sagsfremstilling**

[adresse] integrationspolitik følger den nationale
politik på udlændingeområdet og er centreret omkring 4 målsætninger, der lyder
således:

·
*Modtagelse og boligplacering* – nyankomne flygtninge skal
hurtigt have mulighed for at tage aktiv del i fællesskabet og boligplaceringen
skal ske på en måde, der både fremmer inklusion og sikrer velfungerende
boligområder i Kalundborg Kommune.

·
*Uddannelse* – tosprogede børn og unge skal have samme
muligheder for at få en god skolegang som etniske danske børn. Og flere unge og
voksne udlændige skal kunne gennemføre en ungdomsuddannelse og en videregående
uddannelse.

·
*Beskæftigelse* – flere borgere med anden etnisk baggrund
skal have fodfæste på arbejdsmarkedet og i beskæftigelse – og færre skal være
på offentlig forsørgelse.

·
*Hjælp til repatriering* – flygtninge og familiesammenførte
til flygtninge, hvis behov for beskyttelse er ophørt eller som af andre årsager
ønsker permanent at vende tilbage til deres hjemland, skal mødes med den
vejledning og eventuelle økonomiske støtte, der gør repatriering til en reel
mulighed.

Jobcentret har fulgt op på målsætningerne i
integrationspolitikken ved at hente udviklingsrapport samt nøgletal om
flygtninge i Kalundborg Kommune pr. marts 2021 på Det Nationale
Integrationsbarometer (integrationsbarometer.dk).

Udviklingsrapporten for Kalundborg Kommune viser, at der på
nogle områder ses en positiv udvikling, det gælder bl.a. andelen på offentlig
forsørgelse, mens der på andre områder ses en tilbagegang i forhold til
opfølgningen i 2020. Sidstnævnte gælder bl.a. i forhold til andelen i
virksomhedsrettet aktivering. Udviklingen i Kalundborg Kommune det seneste år
følger på flere områder udviklingen på landsplan.

De konkrete resultater fremgår af udviklingsrapport for
Kalundborg Kommune og udviklingsrapport for hele landet samt notat af 2. marts
2021 med nøgletal på politiske målsætninger vedlagt som bilag.

Kalundborg Kommune skal ifølge de udmeldte kommunekvoter for
2021 modtage 15 flygtninge i indeværende år.

**Økonomiske konsekvenser**

Ingen.

**Direktionens møde den 19. april
2021:**

Anbefales.

**Økonomiudvalgets møde den 21.
april 2021:**

Anbefales.

**Bilag**

|  |  |
| --- | --- |
| 2021-03-02\_Notat\_Status på [adresse] integrationspolitik | 326-2021-56660 |
| Udviklingsrapport Kalundborg-0321 | 326-2021-56646 |
| Integrationspolitik 2019-2021 | 326-2019-39524 |
| Udviklingsrapport hele-landet-0321 | 326-2021-56650 |